

 REPUBLIKA HRVATSKA

 SPLITSKO-DALMATINSKA ŽUPANIJA

 

 GRAD STARI GRAD

 ***Jedinstveni upravni odjel***

KLASA: 334-01/25-01/01

URBROJ: 2181-10-03-25-2

Stari Grad, 15. siječnja 2025. godine

Na temelju odredbe članka 11. stavka 2. Zakona o pravu na pristup informacijama („Narodne novine“ broj: 25/13, 85/15 i 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj: 140/09) upućuje se

***JAVNI POZIV***

***za savjetovanje s javnošću u postupku donošenja***

***Odluke o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj na području Grada Staroga Grada***

Temeljem članka 11. stavka 1. Zakona o pravu na pristup informacijama („Narodne novine“ broj: 25/13, 85/15 i 69/22) i članka 46. stavka 3. podstavka 21. Statuta Grada Staroga Grada („Službeni glasnik Grada Staroga Grada“ broj: 12/09, 3/10, 4/13, 5/13, 6/18 i 2/20) Gradonačelnik Grada Staroga Grada donio je Zaključak o utvrđivanju Prijedloga Odluke o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj na području Grada Staroga Grada (u daljnjem tekstu: Odluka).

 Prijedlog Odluke javno se objavljuje na Internet stranicama Grada Staroga Grada radi savjetovanja sa zainteresiranom javnošću.

 Ovim putem se poziva zainteresirana javnost da svojim prijedlozima i sugestijama pridonese donošenju kvalitetnije Odluke.

 Svoje prijedloge, primjedbe i komentare možete dostaviti u pisanom obliku na popunjenom propisanom obrascu na adresu Grad Stari Grad, Novo riva 3, 21460 Stari Grad (s naznakom „Savjetovanje s javnošću – prijedlog Odluke o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj na području Grada Staroga Grada“), putem elektroničke pošte: grad@stari-grad.hr ili putem faksa na broj 021717818, zaključno do **14. veljače 2025. godine.**

 Svi u roku pristigli prijedlozi, primjedbe i komentari će se razmotriti, a oni prihvaćeni će biti uvršteni u konačni Nacrt teksta Odluke koji će se proslijediti Gradskom vijeću Grada Staroga Grada na donošenje.

 Po isteku roka za dostavu prijedloga, primjedbi i komentara izraditi će se i objaviti Izvješće o provedenom savjetovanju sa zainteresiranom javnošću, koje sadrži zaprimljene prijedloge, primjedbe i komentare te očitovanja za prihvaćanje ili neprihvaćanje pojedinih prijedloga i primjedbi. Izvješće će se objaviti na službenim Internet stranicama Grada Staroga Grada, [www.stari-grad.hr](http://www.stari-grad.hr).

JEDINSTVENI UPRAVNI ODJEL

 Pročelnik

Toni Damjanić, dipl. oec. v.r.

NAPOMENA: Ukoliko isključivo ne naznačite da niste suglasni da vaši podatci kao podnositelja prijedloga budu objavljeni javno isti će biti navedeni u izvješću o savjetovanju s javnošću.